Magnus Monn-Iversen

**Magnus Monn-Iversen** (født 1981) er en norsk produsent, tekstforfatter og kulturleder. Fra 2000-tallet har han hatt sentrale roller i norsk scene og tv. Han arbeider i dag som frittstående produsent og konsulent, og er daglig leder for Norske Historiske Spel som organiserer over 70 historiske spel.

Monn-Iversen er utdannet tekstforfatter fra Westerdals reklameskole, og har hatt roller som produsent, utviklingssjef og daglig leder i flere norske produksjonsselskaper. Han har produsert og utviklet mer enn hundre prosjekter for TV, scene og digitale plattformer for blant andre Nationaltheatret, Det norske teatret, NRK, TV2 og VG. Prosjektene har vunnet over 20 Gullruter i tillegg til priser som Den store journalistprisen, Komiprisen og Humorprisen. 

Han har ledet den norske avdelingen av ytringsfrihetsorganisasjonen Loesje og interesseorganisasjonen for skolerevyer i Oslo- og Akershus. Monn-Iversen har sittet i styrer for organisasjoner som Westerdals reklameskole og Privatteaterforeningen, vært jurymedlem for Gullruten, Grønnskjerm og Komiprisen – og er fra 2026 fagutvalgsmedlem i Fond for lyd og bilde. 

Han er sønn av TV-produsentene Johnny Bergh og Bitte Monn-Iversen, barnebarn av komponist og produsent Egil Monn-Iversen og skuespiller og vokalist Sølvi Wang, og oldebarn av jazzmusiker Yngvar Wang.

## Utvalgte produksjoner

### TV-produksjoner
Monn-Iversen har hatt roller som produsent, tekstforfatter og utvikler på TV-programmer som:

* Fenris (Viaplay/Amazon Prime, 2022)
* Gjett hvem (TVNorge, 2021)
* Aldri voksen (TVNorge, 2020–2021)
* Sånn er Norge (NRK, 2020)
* Mandagsklubben (TVNorge, 2017)
* Praktisk info med Jon Almaas (TVNorge, 2017–2023)
* Ukens vinner (NRK, 2016)
* Koht og kidsa (TVNorge, 2016)
* Det er lov å være blid (TV2, 2015)
* Neste sommer (TVNorge, 2014–2024)
* Skal du ha juling (VGTV, 2014)
* Toget (TV2, 2014)
* Klaus på kanten (TV2, 2013–2014)
* Else (TV2, 2013)
* Nårje (TV2, 2012-2013)
* Roast fra Chat noir (TVNorge, 2011)
* SMS-rulett (VGTV, 2010)
* Skavlan (NRK, 2010-2021)
* Helt perfekt (TVNorge, 2011–2025)
* Masterchef (TV3, 2010)
* Norges herligste/Nordens herligste (TVNorge, 2009–2010)
* Mesternes mester (NRK, 2009–2026)
* Det store korslaget (TV 2, 2009–2012)
* Luksusfellen (TV3, 2008–2026)
* Ylvis møter veggen (TVNorge, 2008–2009)
* De syv dødssynder (NRK, 2007)
* 9 av 10 nordmenn (TV2, 2006)
* Koht i familien (NRK, 2006)
* Deal or No Deal (TV2, 2006–2008)
* Sjarmørskolen (TVNorge, 2006)
* Rikets røst (TV2, 2005–2007)
* Jan Johansen - Jakten på den norske mannen (NRK, 2004)
* Typisk norsk (NRK, 2004–2006)

### Sceneforestillinger
Monn-Iversen har vært produsent, tekstforfatter eller bidragsyter på sceneforestillinger som

* *Hold kjeft, det er Ibsen* med Liv Gulbrandsen (2022–2026, Nasjonaltheatret, Riksteatret og turné)
* *Blåveis* med Amalie Stuve, Ole Henry Snildalsli, Nora Svenningsen, Jonas Bern og Tevje Espeland (2024, Blå)
* *K for Kongsvik* med Lene Kongsvik Johansen (2024, Latter)
* *Det går betre no* med Bjarte Tjøstheim (2020–2022, Det norske teatret, Kulturkirken Jakob og turné)
* *Else og Markus ringer julen* inn med Else Kåss Furuseth og Markus Neby (2022, turné)
* *Absolute norsk* med Terje Sporsem (2021–2022, turné)
* 12 gode råd med Bård Tufte Johansen og Atle Antonsen (2019–2023, Chat noir og turné)
* *Legender* med Henrik Fladseth, Emilie Skolmen, Even Torgan, Kristin Jess Rodin og Oda Djuplasti (2019, Edderkoppen Scene)
* *Roasten av Northug* med Petter Northug, Jonis Josef, Marlene Stavrum, Dag Sørås, Else Kåss Furuseth og Nils Ingar Aadne (2019, Dødens dal)
* Humorgalla med komikere som Thomas Giertsen, Tore Sagen, Are Kalvø, Robert Stoltenberg og Martin Beyer-Olsen (2017–2023, turné)
* *Plutselig barneteater* (2019–2020, Edderkoppen scene, Oslo Konserthus og Oslo Nye Teater)
* *Jacobsen, værsågod* med Anne Marit Jacobsen (2018–2021, Oslo Nye Teater, Riksteatret og turné)
* Gratulerer med Else Kåss Furuseth (2018–2020, Nasjonaltheatret)
* *Religion* med Terje Sporsem (2017, turné)
* Mann (44) med Bård Tufte Johansen (2014, Latter og turné)
* Kondolerer med Else Kåss Furuseth (2011, Torshovteatret, Nasjonaltheatret og turné)
* *Knivskarpe polaroider* med Mads Bones, Yngvild Grotmol, m.fl. (2001, Centraltheatret)

## Referanser


## Eksterne lenker
* 
*